Plaaswerker sterf op plaas | Maroela Media
Plaaswerker sterf op plaas
'n 32-jarige plaaswerker is Woensdagmiddag op 'n plaas dood nadat hy verskeie beserings in 'n beweerde fratsongeluk opgedoen het.
Nick Dollman, woordvoerder van Netcare 911, het gesê die voorval het op 'n plaas in die Kamberg-omgewing in KwaZulu-Natal plaasgevind.
"Volgens inligting van die toneel was die pasiënt 'n plaaswerker. Hy het glo in die bakgedeelte van 'n stootskraper gery toe hy per ongeluk uitgeval en direk in die pad van die bewegende voertuig geval het," het Dollman gesê.
Met paramedici se aankoms op die toneel het hulle die man vir hartstilstand behandel. Noodhulp is op hom toegepas en hy is aan 'n ventilator gekoppel.
"Ongelukkig was alle pogings onsuksesvol en is die man op die toneel dood verklaar."
Die polisie was op die toneel en het bystanders en die bestuurder van die stootskraper ondervra. Die ondersoek duur voort.
KwaZulu-Natal Netcare 911
Mans met ongeslypte diamante betrap
Stootskraper = "bulldozer"Klink eerder na n laaigraaf of heel moontlik n "TLB"(TRACTOR LOADER BACKHOE).
Paul · 2 jaar gelede
Ja nee. 'n Stootskraper het nie 'n bak waarin iemand kan ry nie. Dit het 'n plat, vertikale "lem" waarmee dinge gestoot kan word of waarmee grond platgestoot of geskraap kan word. Dit is gewoonlik 'n kruiptrekker en ry nie op wiele nie.
'n Laaigraaf is soortgelyk, maar het 'n bak waarmee dinge opgetel kan word of gate meer gegrawe kan word, soms met 'n groot, breë bak voor en 'n kleiner een agter wat meer kan artikuleer. Dit is gewoonlik 'n voertuig wat op gewone rubberbande ry.
Neels · 2 jaar gelede
Hy was nie die eerste een wat daar in gery het nie en sal ook nie die laaste en wees nie.Mens sien daagliks hoe werkers onverantwoordelik met sulke tipe voertuie en toerusting optree ten spyte van werkgewers se daaglikse inligting sessie i.v.m met veiligehantering van masjinerie en toerusting. Die dag as iets ernstigs gebeur is dit die werkgewer se skuld en moet hy pa staan.